สวัสดีค่ะ พอดีว่าดิฉันกินมีพสพ.วันที่12พย เสร็จแล้วมากินยาตอนวันที่13ตอนประมาณ10โมงกว่าๆ กินเม็ดแรก ส่วนเม็ดที่2รออีก12ชม ค่อยกินอีกเม็ด ตอนนี้วันที่28แล้ว ประจำเดือนยังไม่มาเลยค่ะ มีโอกาสท้องมั้ยคะ ตอนนี้กังวลมากเลยค่ะ
สวัสดีค่ะ Poranat Thanawongการรับประทานยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นหลังใช้ยาประจำเดือนอาจมาคลาดเคลื่อนได้ แต่สุดท้ายแล้วควรจะมาค่ะ ถ้ามาช้ากว่า 35 วันจากครั้งก่อนควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก